જે આંખે દુનિયા નિહાળીએ તે આંખોમાં એકાએક અંધાપો આવી જાય ત્યારે કેવી પીડા ભોગવી પડે તે જેના પર વીત્યું હોય એ જ અનુભવી શકે. આવી એક ઘટના રાજકોટની એક હૉસ્પિટલમાં બની છે. એક નહીં, બે નહીં, પરંતુ બાર બાર ગરીબ દર્દીઓને મોતિયાના ઓપરેશન બાદ અંધાપો આવી જાય એ ઘટનાએ સામાન્ય લોકોને તો હચમચાવી દીધા, પરંતુ મોડે મોડે જાગેલું અને સંવેદનહીન બનેલું તંત્ર પણ હવે આશ્વાસનરૂપી મલમથી આવા દર્દીઓને રાહત આપવા પ્રયાસો કરી રહ્યું છે.